PT ร่วงแรงเกิน 48% หลังขึ้น XD ปันผลเป็นหุ้น-เงินสดวันนี้
PT ร่วงแรงเกิน 48% หลังขึ้น XD ปันผลเป็นหุ้น-เงินสดวันนี้ ล่าสุด ณ เวลา 14.15 น. ราคาอยู่ที่ 7.25 บาท ลบ 6.75 บาท หรือ 48.21% สูงสุดที่ 7.45 บาท ต่ำสุดที่ 6.80 บาท มูลค่าซื้อขายที่ 66.24 ล้านบาท
2 มี.ค. 2560

ผู้สื่อข่าวรายงานว่า ราคาหุ้นบริษัท พรีเมียร์ เทคโนโลยี จำกัด (มหาชน) หรือ PT ล่าสุด ณ เวลา 14.15 น. ราคาอยู่ที่ 7.25 บาท ลบ 6.75 บาท หรือ 48.21% สูงสุดที่ 7.45 บาท ต่ำสุดที่ 6.80 บาท มูลค่าซื้อขายที่ 66.24 ล้านบาทขณะที่ดัชนีหุ้นไทยโดยรวมบวก 0.61%
                                                                                                                             
โดยราคาหุ้น PT ปรับตัวลงแรงหลังขึ้นเครื่องหมาย XD ในวันนี้ (1 มี.ค.) ซึ่ง PT จ่ายปันผลเป็นเงินสดจำนวน 0.88 บาทต่อหุ้น และจ่ายปันผลเป็นหุ้นอัตรา (หุ้นเดิม :หุ้นปันผล) 1 : 1 และกำหนดจ่ายเงินปันผลในวันที่ 18 พ.ค.2560
อนึ่งการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล